Má vás mačka rada? 12 znakov, vďaka ktorým to spoznáte.
Pridané 31. 7. 2018 do kanála náš blogMačka s vami neustále komunikuje a to aj napriek tomu, že nevie hovoriť. Niektoré znaky, ktorými dáva najavo svoju priazeň, sú úplne zrejmé. Iné môžu byť trochu zvláštne a nemusia byť pre niekoho čitateľné.
Naučte sa rozpoznať jedinečné spôsoby mačacej náklonnosti a lásky. Možno počas čítania dnešného príspevku zistíte, že je puto medzi vami a vašou mačkou väčšie, než ste si mysleli.
① Často pradie
Pradenie patrí medzi najvýraznejšie a najčastejšie znaky mačacej náklonnosti. Skoro sa zdá, že majú v sebe malý motorček, ktorý sa rozbehne kedykoľvek, keď relaxujú a užívajú si vaše hladenie. Pradenie môže vo výnimočných situáciách značiť aj bázeň a strach (mačka sa ním upokojuje). To ale nie je tak bežné.
② Zvalí sa na zem bruškom smerom nahor
Poznáte to tiež? Mačka sa pred vami zvalí na zem ako vrece zemiakov. A pekne bruškom nahor. Týmto gestom si nielen vyžaduje pozornosť, ale hlavne vám tým vyjadruje svoju plnú dôveru. My vo Vašom Chovateľovi milujeme, keď toto mačičky robia. Zvalia sa a nevinne na nás pozerajú, čo bude ďalej. Ale však to tiež určite poznáte. :)
③ Vtiera sa :)
Otiera sa o vás mačka tvárou alebo celým telom? Dáva vám "hlavičku"? Otľapkáva vás? Gratulujeme. Mačka si takto značí svojich blízkych a svoje teritórium. Necháva na vás svoj pach, ktorý je pre ľudský nos úplne nepostrehnuteľný. Ale v jej reči to jednoducho znamená: "Ten je môj, nesiahať."
④ Škriabe nábytok
Škriabe vaša mačka nábytok? Škrabanie symbolizuje to isté ako utieranie. Tým, že niečo rozškriabe, zachová pachové aj vizuálne označenie jej domova a teritória. Všimnite si, že najčastejšie si takto skrášľuje miesta, ktoré sú priamo spojené s vami, sú vaše obľúbené a používate ich.
⑤ Masíruje vás
Také to klasické mačacie masírovanie iste každý milovník mačiek pozná. Toto správanie si mačička nesie už zo svojho detstva. Mačiatka pri dojčení stimulujú kožúšok svojej mamičky. U dospelých mačiek toto správanie pretrváva a prejavuje sa prevažne vtedy, ak je mačka spokojná, relaxuje a cíti sa dobre a milovaná. Často pri hladení na kolenách svojho majiteľa. Toto masírovanie je znakom zbožňovania alebo až dokonca uctievania danej osoby.
⑥ Loví a nosí vám korisť
Mačky sú síce rozkošné, ale nesmieme zabúdať na ich pôvod. Sú to mäsožravce a nechýba im inštinkt pre lov. Či už ulovia živú myš alebo len plyšovú hračku, často sa s ňou prídu pochváliť. Mačku po jej výkone pochváľte. Nepriniesla by vám svoju korisť, keby vás nemala rada.
Mačička sa Vám so svojím úlovkom príde pochváliť. Pretože Vás má rada :) ♥
⑦ Hrá sa s vami
Už od mačiatka si mačky pre svoju hru vyberajú jedine tých, ktorým veria a majú ich radi. V dospelosti často mačka určuje, kedy, kde a s kým sa bude hrať. Poznáte tú situáciu, kedy musíte prísť až k nej? To je presne ono. Ako krásne si nás skrotil. :)
⑧ Spí vám na kolenách
Mačky spia približne 16 hodín denne. Veľmi dobre vedia, že sú počas spánku najzraniteľnejšie, a preto si pre túto aktivitu vyberajú bezpečné a obľúbené miesto. Ak vám spí mačka na kolenách, prejavuje vám tým veľký kompliment.
⑨ Milujúce mačacie oči
Oči pre mačku predstavujú dôležitý nástroj na prežitie a sú si plne vedomé, že ide o veľmi citlivú časť ich tela. Mačka, ktorá sa na vás pozerá zblízka s naširoko otvorenými očami, vám vyjadruje hlbokú dôveru a priazeň.
⑩ Všehovoriaci chvostík
Podobne ako psy, aj mačky vyjadrujú držaním chvosta v určitej polohe svoju náladu. Mačky majú rady škrabkanie v partiách tesne nad chvostom a často na vás toto miesto i "otrčia", len aby ste pochopili, čo od vás chcú. A čo samotný chvost? Ak k vám ide mačka s chvostom držaným rovno hore a na konci ľahko zatočeným, je to znamenie priateľstva. Mačiatka takto zdravia svoju mačaciu mamičku a tento vzorec správania si nesú aj do dospelosti.
⑪ Mňaukanie
Mačky zriedkakedy mňaukajú na iné mačky. Mačiatka mňaukajú na ich mamičku, ale časom z toho vyrastú. Dospelé mačky používajú mňaukanie pre interakciu s človekom, ktorého majú rady. Rovnako tak ako ľudia, ani mačky nehovoria s ľuďmi, s ktorými nemusia. Takže majte na pamäti, že ak vás týmto spôsobom kontaktuje, je to znamenie lásky a priateľstva.
⑫ Olizovanie
Mačky trávia enormné množstvo času olizovaním a údržbou seba samotných. Priateľské mačky si túto službu poskytujú navzájom. Mačky, ktoré olizujú svojich majiteľov a členov rodiny im týmto dávajú najavo svoje city a zaľúbenie. Jednoducho si tým označkujú dôležité bytosti vo svojom živote.
Ako nám prejavujú svoju náklonnosť? :)
A ako Vám oznamuje vaša mačička, že vás má rada? Zdieľajte tieto dôležité informácie s ostatnými milovníkmi mačiek vo vašom živote.♥
Tím Vášho Chovateľa :)
Zaujal vás tento článok?
Objavte ďalšie zaujímavé články, ktoré by vám mohli uniknúť! Pravidelne pre vás vyberáme to najzaujímavejšie – inšpiratívne príbehy, užitočné tipy aj aktuálne dianie, ktoré stojí za vašu pozornosť. Preskúmajte, čo ďalšie sme pre vás pripravili, a nenechajte si ujsť šancu byť o krok napred!
Royal Canin Sterilised 10kg
Skladom
60,99 €
6,10 €/kg
Royal Canin Indoor 10kg
Skladom
78,19 €
7,82 €/kg
Hill's Fel. kapsa Kitten 85g
Skladom
1,09 €
12,82 €/kg
Nepredajné
Hill's Feline Dry Adult Chicken 10kg
Skladom
73,89 €
7,39 €/kg
Udica s plyšovým chvostom Trixie
Skladom
2,49 €
Fontána Vital Flow TRIXIE
Skladom
48,49 €